रुपन्देही सुपर लिग क्रिकेट सुरु
शनिबारदेखि भैरहवामा नेपाल टेलिकम रुपन्देही सुपर लिग क्रिकेट प्रतियोगिता सुरु भएको छ । नेपथ्य ज्ञानोदय क्रिकेट क्लब नयामिल र देवदह क्रिकेट युनिट देवदहबीच भएको उद्घाटन खेलमा नेपथ्यले देवदहलाई ६८ रनले पराजित गर्दै विजयी सुरुवात गरेको छ ।
भैरहवा — शनिबारदेखि भैरहवामा नेपाल टेलिकम रुपन्देही सुपर लिग क्रिकेट प्रतियोगिता सुरु भएको छ । नेपथ्य ज्ञानोदय क्रिकेट क्लब नयामिल र देवदह क्रिकेट युनिट देवदहबीच भएको उद्घाटन खेलमा नेपथ्यले देवदहलाई ६८ रनले पराजित गर्दै विजयी सुरुवात गरेको छ ।सिद्धार्थ रंगशालामा टस जितेर ब्याटिङ गरेको नेपथ्यले निर्धारित ३८ ओभरको खेलमा ३७ ओभर १ बलमा सबै विकेट गुमाई १ सय ५० रनको योग तयार पारेको थियो । उसका लागि अंकित बिकले सर्वाधिक ३२ रन बनाउँदा सुनिल धमलाले २३, निशान्त शर्माले १९ र कृष्ण पराजुलीले १४ रनको योगदान दिए ।बलिङमा देवदहका कीर्तिमान ढकाल र संकेत भट्टराईले ३–३ विकेट लिँदा अर्जुन रायमाझीले २, प्रशान्त गैरे र सुरज खड्काले १–१ विकेट लिए ।जवाफमा १ सय ५१ रनको विजयी लक्ष्य पछ्याउने क्रममा देवदह २७ ओभर ३ बलमा सबै विकेट गुमाई ८२ रन मात्र बनाई ६८ रनले पराजित हुन पुग्यो । देवदहका बिनित कार्कीले सर्वाधिक ३१ रन र संकेत भट्टराईले १२ रन बाहेक अरु कुनै खेलाडीले दोहोरो अंकको योगफल बनाउन सकेनन् ।नेपथ्यका सुनिल धमलाले ५ विकेट लिए । सन्देश पंगेनीले २, कृष्ण पराजुली, आशीष पाण्डे र सरोज भुसालले १/१ विकेट लिए । नेपथ्यका सुनिल धमला अफ द म्याचबाट पुरष्कृत भए । आइतबार गोलपार्क क्रिकेट क्लब, बुटवल र साई ग्लोबल एकेडमी, भैरहवाबीच हुनेछ ।रुपन्देही क्रिकेट संघको आयोजनामा सुरु भएको प्रतियोगितामा ए डिभिजनका ८ र बी डिभिजनका १२ गरी २० टिमको सहभागिता छ । प्रतियोगितामा विजेताले १ लाख रुपैयाँ र ट्रफी र उपविजेताले ५० हजार र ट्रफी प्राप्त गर्नेछन् । सिद्धार्थनगर नगरपालिका प्रमुख इश्तियाक अहमद खानले प्रतियोगिताको उद्घाटन गरेका थिए ।